Priskrbel si bom tudi <u>bolj kakovosten</u> papir. Če so italijanski učenjaki <u>varčnemu</u> <u>Saksoncu</u> Wernerju pripravljeni na fin način poravnati potne stroške, ga <u>prav</u> <u>gotovo</u> lahko dobijo, sam pa bi želel pri tem posredovati. <u>Kolikor sem iz vsega lahko razbral,</u> bi ga Avstrija z lahkoto privabila v Schemnitz; potrebna bi bila samo beseda. Toda, <i>o fortunatos <u>nimium</u> sua <u>si</u> bona norint Austriacos!</i>
<p>V nekaj dnevih bi morali prispeti tudi stekleni valji.
</p><p>Želel bi vedeti, če bo Vaša milost dobila glagolski misal. <i>De iis quae mihi adservati, habeo gratiam summam.</i>
</p><p>Voltiggi namerava izdati ilirski leksikon po <u>snoveh,</u> o čemer se želi čez tri dni posvetovati z menoj v dvorni knjižnici. <i>Est quidem minus boshzhik quam Breckerfeld,</i> <i>sed tamen boschzhik et testa dura!</i>
</p><p>Schemerl me je pred kratkim zadržal več kot pol ure ter mi govoril o tem, kako vesel je bil zaradi Vaše milosti in <u>Wenzlovega</u> zahvalnega pisma.
</p><p>Koller bo čez štiri dni zasedel mesto hišnega učitelja s plačo 200 florintov v dunajski valuti, s prehrano itd. pri gospodarskem svétniku grofa Friesa. <i>Gran fortuna per lui</i> <u>v vsakem primeru,</u> kajti sumim, da mu je ljubka osebica pri njegovi <u>sedanji</u> hišni gospodinji preveč všeč. Obiskuje <u>Schererjeva</u> <u>naravoslovna predavanja,</u> toda ob vsem mu ostaja veliko prostega časa – sedaj za inštruiranje. Sam se le malo zabavam. Na svetu je samo <u>en</u> Dunaj, toda tudi za pogubljanje mladih ljudi je samo <u>eden.</u> <i>Matheseos attestatam habet <u>primam</u> cum <u>eminentia.</u> </i>
</p><p>Vaši milosti večno vdani Kopitar l. r.
</p>
P. S. Zupan naj preštudira odo Mušickega in jo nato spravi v knjižnico Vaše milosti. Te dni sem dobil protestantski molitvenik <u>Slovencev ob Blatnem jezeru.</u> <i>Procurabo in vobis. Odam iam legit Dobrovius.</i>
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-04-29
<a rel="nofollow" class="external free" href="http://nl.ijs.si/e-zrc/zois/html/MP37.html">http://nl.ijs.si/e-zrc/zois/html/MP37.html</a>